13.3.2023 г.
BG
Официален вестник на Европейския съюз
C 94/57
Искания Жалбоподателят моли Общия съд: — да отмени частично Решение за изпълнение (ЕС) 2022/2261 на Европейската комисия от 11 ноември 2022 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (1) в частта относно еднократните финансови корекции, приложени спрямо Румъния поради нарушение на правото на ЕС във връзка с плащанията за референтните години 2018 и 2019 (финансови години 2019 и 2020) — в размер на 2 515 141,78 евро; — да осъди Комисията да заплати съдебните разноски.
Основания и основни доводи Жалбоподателят изтъква две основания в подкрепа на жалбата. 1.
Първо основание: злоупотреба с власт от страна на Комисията във връзка с изключването на финансиране от страна на ЕС на някои разходи на основание член 52 от Регламент No 1306/2013 — Комисията допуснала грешка, като приела, че — що се отнася до Мярка 10 (въз основа на която се отпускат помощи за земеделски, екологични и климатични цели) и до Мярка 13 (въз основа на която се отпускат помощи за райони, които трябва да се справят с природни ограничения и други специфични ограничения) по Националната програма за развитие на селските райони (НПРСР) 2014—2020 г. — румънските органи нарушили член 5, параграф 2, буква б) от Регламент No 640/2014.
Институцията на ЕС неправилно приела, че максималната допустима за финансиране площ е изчислена в съответствие с административните граници на административните териториални единици (АТЕ), а това довело до плащания на площ, на които нямали право.
Комисията допуснала грешка и като приела, че — що се отнася до Мярка 8, подмярка 8.1 (въз основа на която се отпускат помощи за повторно залесяване) по НПРСР 2014—2020 г. — румънските органи нарушили член 30 от Регламент No 1306/2013 и член 28, параграф 1, буква б) от Регламент No 809/2014, тъй като съществувало двойно финансиране, от една страна, за помощите във връзка със загубата на селскостопански доходи по линия на Мярка 8, подмярка 8.1 и от друга страна, помощи за повторно залесяване.
Институцията на ЕС неправилно приела, че тези две помощи са от едно и също естество и компенсират едни и същи разходи. 2.
Второ основание: нарушение на задължението за мотивиране съгласно член 296, втора алинея от Договора за функционирането на Европейския съюз. — Комисията нарушила задължението за мотивиране съгласно член 296, втора алинея от Договора за функционирането на Европейския съюз, тъй като не е мотивирала в достатъчна степен съществуването на твърдените нарушения и не посочила задоволително причините, поради които не са били приети доводите, изтъкнати и постоянно потвърждавани от компетентните румънски органи в хода на диалога между администрациите, предхождащ приемането на спорното решение.
(1)
Нотифицирано на румънските власти на 14.11.2022 г. и публикувано в Официален вестник на Европейския съюз L 299, 18.11.2022 г.; наричано по-нататък: „Решение 2022/2261“.
Жалба, подадена на 24 януари 2023 г. — Noyan Abr Arvan/Съвет (Дело T-23/23) (2023/C 94/69) Език на производството: английски Страни Жалбоподател: Noyan Abr Arvan Private JC (Техеран, Иран) (представители: K. Adamantopoulos и P. Billiet, адвокати) Ответник: Съвет на Европейския съюз